
Együttműködési megállapodás

[bookmark: _Hlk220314555]a Szociális és Gyermekvédelmi Főigazgatóság (a továbbiakban: SZGYF) által az EFOP Plusz-5.1.1-25-2025-00001 azonosító számú „Élelmiszer és alapvető anyagi támogatás biztosítása a felhívás szerinti célcsoportok számára” című projekt (a továbbiakban: Projekt) keretében meghirdetett „Partnerszervezet kiválasztása kísérő intézkedésben való közreműködésre” című nyílt pályázati kiírás alapján megvalósítandó kísérő intézkedések biztosításában való közreműködésre vonatkozóan

amely létrejött egyrészről
a Szociális és Gyermekvédelmi Főigazgatóság
székhely: 1132 Budapest, Visegrádi u. 49.
adószám: 15802107-2-41
törzskönyvi azonosító (PIR): 802101
statisztikai számjel: 15802107-8412-312-01
képviseli: dr. Jeviczki Melinda Klára mb. főigazgató
(a továbbiakban: SZGYF)

másrészről
a(z) ……………………………………………………………………………………………… (Partnerszervezet neve)
székhely:
adószám: 
törzskönyvi azonosító (PIR): 
statisztikai számjel: 
képviseli: …………………………………………… (név, titulus)

(a továbbiakban: Partnerszervezet)
(a továbbiakban együtt Felek) között, alulírott helyen és időben, az alábbi feltételekkel:


1. Előzmények
1.1. Az SZGYF 2025. december 8-án támogatási kérelmet nyújtott be az „Élelmiszer és alapvető anyagi támogatás biztosítása rendkívül alacsony jövedelmű személyek és gyermeket nevelő családok számára” című, EFOP Plusz-5.1.1-25 kódszámú felhívásra (a továbbiakban: Felhívás). A pozitív támogatói döntést követően 2026. február 23-án a Nemzeti Fejlesztési Központ, Emberi Erőforrás, Közlekedési, Környezeti és Energiahatékonysági Fejlesztési Programok Végrehajtásáért Felelős Főigazgatóság, mint Támogató támogatási szerződést kötött az SZGYF-fel. 
1.2. A Felhívás 2.3. fejezetének VI. pontja szerint a kedvezményezettnek kötelező partnerszervezeteket bevonni a Projekt keretében biztosított kísérő intézkedések megvalósításába, akiket nyílt pályázati kiírás útján kell kiválasztani, a közös munka részleteit együttműködési megállapodásban kell szabályozni.
1.3. Az SZGYF - a Felhívás 2.3. fejezetének VI. pontjában foglaltaknak eleget téve - „Partnerszervezet kiválasztása kísérő intézkedésben való közreműködésre” címmel nyílt pályázati eljárást folytatott le. 
Az SZGYF …………………….. számú döntése alapján a Partnerszervezet a Projekt végrehajtásába bevonható, a kísérő intézkedések nyújtásában közreműködő partnerszervezetek körébe kiválasztásra került.
1.4. A Felhívás 2.3. fejezetének VI. pontja alapján az SZGYF-nek a kiválasztott partnerszervezetekkel együttműködési megállapodást kell kötnie, mely tartalmazza az együttműködés kereteit, a partnerszervezet által ellátandó feladatokat, illetve a partnerszervezet és az SZGYF ő közötti feladatmegosztást.

Fentiekre való tekintettel Felek jelen együttműködési megállapodást (továbbiakban: Megállapodás) kötik egymással.
2. Az együttműködés célja
2.1. Jelen Megállapodás célja, hogy az SZGYF a számára a Felhívásban előírt, és támogatási kérelmében, valamint a támogatási szerződésben vállalt, a kísérő intézkedések biztosítására vonatkozó kötelezettségeit megfelelően teljesítse.


3. A megállapodás tárgya
3.1. A Megállapodás tárgya a Projekt keretében megvalósítandó kísérő intézkedésekhez kapcsolódóan a Felek feladatainak, kötelezettségeinek, jogosultságainak meghatározása, különösen a jogosultak elérése, tájékoztatása, a szolgáltatások megszervezése és lebonyolítása, valamint az ezekkel összefüggő adminisztratív és egyéb feladatok ellátása.
4. A Felek közötti együttműködés keretei:
4.1. A Projekt megvalósítása az SZGYF feladatkörébe[footnoteRef:1] tartozik. Ennek megfelelően az együttműködés időtartama alatt az SZGYF felel a Projekt teljes körű koordinációjáért, míg a Partnerszervezet a jelen Megállapodás 1. számú mellékletében rögzített vállalásai szerinti szolgáltatásnyújtással összefüggő feladatokat látja el. [1:  316/2012 (XI.132.) Korm. rendelet a Szociális és Gyermekvédelmi Főigazgatóságról 5.§. (2), (2a) bekezdéseinek megfelelően.] 

4.2. A kísérő intézkedések teljesítése érdekében az SZGYF központi szerve biztosítja a projektirányítást, míg a helyszíni megvalósításban az SZGYF a kirendeltségei útján vesz részt. A Partnerszervezet részéről vállalt tevékenységeket a Partnerszervezet munkatársai és a teljesítésbe bevont partnerei végzik. 
4.3. A Partnerszervezet tudomásul veszi, hogy a Projekt eredményes végrehajtása és a kísérő intézkedések biztosítása érdekében az egyes szolgáltatásnyújtási helyszínek (település) vonatkozásában az SZGYF jogosult a Partnerszervezet mellett – nyílt pályázati eljárás keretében további partnerszervezetek bevonására is. Az SZGYF által esetlegesen bevont további partnerszervezetek feladatellátása a Partnerszervezet által jelen Megállapodásban vállalt feladatainak teljesítését nem befolyásolja.
4.4. A Partnerszervezet bizalmasan kezeli a tudomására jutott személyes adatokat, azokat kizárólag a jelen Megállapodás szerinti feladatok ellátásához használja fel, és köteles biztosítani, hogy azokhoz jogosulatlan személy ne férhessen hozzá.
4.5. A Partnerszervezet a kísérő intézkedéseket első sorban munkanapokon a 8:00 és 18:00 óra közötti időszakra köteles megszervezni, azonban azokra a szolgáltatás jellege és a célcsoporti igények szerint ettől eltérő időpontban is sor kerülhet. A Partnerszervezet a szolgáltatásnyújtás előtt legalább 10 munkanappal értesíti az SZGYF-et a megszervezett és megrendezésre kerülő szolgáltatásokról.
4.6. Az SZGYF biztosítja a Partnerszervezet számára az általános szolgáltatási módszertan megismerésének lehetőségét. A Partnerszervezet az abban foglaltak betartását – az általa vállalt feladatok tekintetében – magára nézve is kötelezőnek ismeri el.
4.7. A Partnerszervezet közreműködik az SZGYF-fel a Felhívás horizontális elvárásainak való megfelelés teljesítésében, melynek keretében a Partnerszervezet köteles: 
a) a projektre vonatkozó európai uniós és hazai környezetvédelmi és esélyegyenlőségi előírásokat, jogszabályokat, az elővigyázatosság és a „ne okozz jelentős kárt” elveket betartani, a Projekt által érintett területen a védett környezeti, természeti és kulturális értékeket megőrizni, a fennálló vagy a beruházás során keletkezett környezeti kárt és az esélyegyenlőség szempontjából jogszabályba ütköző nem-megfelelőséget legkésőbb a projekt megvalósítása során megszüntetni,
b) az esélyegyenlőséget, a nők és férfiak közti egyenlőséget, valamint a Fogyatékossággal élő Személyek Jogairól szóló ENSZ-egyezményt a 2010/48/EK tanácsi határozattal összhangban alkalmazni, a fogyatékos személyeket megillető alapvető emberi jogokat – hozzáférhetőség biztosítása pl. akadálymentesítéssel és az ehhez kapcsolódó szabványok alkalmazásával – biztosítani,
c) nyilvános eseményeken, kommunikációjában és viselkedésében az esélytudatosságot kifejezni, nem közvetíthet szegregációt, csökkenti a csoportokra vonatkozó meglévő előítéleteket.
4.8. A Projekt megvalósítása érdekében a Felek személyes adatokat kezelnek. Felek az általuk kezelt személyes adatok tekintetében önálló adatkezelőnek minősülnek, önálló felelősséggel tartoznak az adatvédelmi és adatbiztonsági szabályok betartásáért. Az adatkezelési feladatokat a Felek a feladatellátási kötelezettségeinek megfelelően teljesítik.
5. A Felek közötti feladatmegosztás:
5.1. Az SZGYF feladatai
Az SZGYF végzi a csomagosztásban részesült, kísérő intézkedésekre jogosult személyek nyilvántartását. A jogosulti jegyzéket az SZGYF bocsátja a partnerszervezet rendelkezésére.
Az SZGYF ellenőrzi a Partnerszervezetek teljesítését, a szolgáltatásnyújtáshoz kapcsolódó adminisztrációs tevékenység és a kommunikációs tevékenység elvégzését.
Az SZGYF készíti el és bocsátja a Partnerszervezetek rendelkezésére a szolgáltatásnyújtás módszertanát jelen Megállapodás mellékleteként.
5.2. A Partnerszervezet feladatai
A Partnerszervezet által vállalt feladatok listáját a Megállapodás elválaszthatatlan részét képező 1. számú melléklet tartalmazza.
5.2.1. A Partnerszervezet (szakmai) beszámolási kötelezettsége:
A Partnerszervezetnek havi rendszerességgel szakmai beszámolót kell benyújtania az SZGYF felé a beszámoló benyújtását megelőző időszak szakmai teljesítéséről függetlenül a beszámolási időszakban teljesített szakmai előrehaladás és a felhasznált támogatás mértékétől. A beszámolónak tartalmaznia kell a beszámolási időszak alatt nyújtott szolgáltatások rövid szöveges bemutatását, az egyes szolgáltatási alkalmak időpontját, helyszínét, a szolgáltatási alkalmon megjelent rászoruló adatait.
A Partnerszervezetnek a szakmai beszámolóban be kell mutatnia, hogy a támogatásból megvalósított szolgáltatások teljes mértékben elkülönülnek a szervezet kötelezően ellátandó feladataitól.
A nyújtott szolgáltatások összesített adatain túl a beszámoló mellékleteként az adatok alátámasztása céljából beküldendőek a szolgáltatási alkalmakon készült jegyzőkönyvek eredeti példányai az alábbi dokumentumokkal:
jegyzőkönyv a szolgáltató és a résztvevő által aláírva (a kiadott sablon szerint),
a szolgáltatási alkalmak összesítője a kiadott sablon szerint (szolgáltatás nyilvántartás),
fotódokumentáció a szolgáltatási alkalmak megvalósulásáról.
A szakmai beszámoló keretében benyújtott dokumentumokat, azok elektronikus megküldését követően, át kell adni az SZGYF részére.
A vállalások teljesülését az SZGYF a Kiírásban meghatározottak szerint, a benyújtott szakmai beszámoló, valamint az abban foglaltakat alátámasztó dokumentumok vizsgálatával ellenőrzi. Amennyiben a benyújtott dokumentumok alapján a vállalások teljesülése nem állapítható meg egyértelműen, vagy az alátámasztó dokumentáció hiányosan került beküldésre, az SZGYF hiánypótlás keretében kéri azok pótlását. Hiánypótlásra egy alkalommal van lehetőség. Amennyiben költségelszámolásra is sor kerül, a beszámolóra vonatkozó hiánypótlás az ugyanazon időszakot lefedő kifizetési igénylésben szereplő elszámoló bizonylatokra vonatkozó hiánypótlással egyidejűleg történik, a két folyamat egy egységet képez.
Amennyiben a hiánypótlás során beküldött dokumentumokkal, információkkal sem fogadható el a beszámoló, az – a hozzá kapcsolódó elszámolással együtt – elutasításra kerül. A Partnerszervezetnek a projektidőszak alatt legfeljebb egy alkalommal lehetősége van az adott teljesítési időszakhoz tartozó elutasított beszámolót és elszámolást ismételten benyújtani.
5.2.2. A Partnerszervezet kommunikációs kötelezettségei:
Az együttműködés keretében nyújtott szolgáltatási alkalmak során a Partnerszervezetnek tájékoztatnia kell a lakosságot és a szolgáltatáson résztvevő célcsoporttagokat arról, hogy a szolgáltatás európai uniós projekt keretében valósul meg. 
A Partnerszervezetnek a tájékoztatási tevékenység részeként meg kell jelenítenie a kötelező arculati elemeket a szolgáltatásnyújtások alkalmával készülő dokumentumokon.
[bookmark: _Hlk240541150]A szolgáltatásnyújtás helyszínén a szolgáltatási alkalmakon a KTK Plusz 2021-2027 útmutató szerinti, 297 × 420mm (A3) méretű tájékoztató táblát kell kihelyezni, amit a Partnerszervezet fényképpel igazol az SZGYF felé. Szükség esetén – a Partnerszervezet kérésére – az SZGYF biztosítja a táblát a Partnerszervezet részére.
Amennyiben a Partnerszervezet rendelkezik honlappal, ott tájékoztató anyagot kell megjelentetnie a támogatásról, és a támogatási forrásból megvalósuló szolgáltatásokról.
6. Kapcsolattartás
6.1. A Felek közötti kapcsolattartásra a Megállapodás teljesítésének időtartama alatt az alábbiakban kijelölt kapcsolattartó személyek jogosultak a következő elérhetőségeken:
a kapcsolattartó személy az SZGYF részéről:
név, beosztás:
telefonszám: 
e-mail cím: 



a kapcsolattartó személy a Partnerszervezet részéről:
név, beosztás:
telefonszám: 
e-mail cím: 

6.2. Felek a kapcsolattartók személyében, vagy adataiban bekövetkezett változásról kötelesek egymást a változás bekövetkeztét követő 1 (egy) munkanapon belül írásban (elektronikus úton) értesíteni. Ezen adatváltozások nem teszik szükségessé a Megállapodás módosítását, a Felek kölcsönös tájékoztatásával válnak hatályossá.
7. A Megállapodás hatálya, módosítása, megszűnése 
7.1. A Megállapodás a mindkét fél általi aláírásának napján lép hatályba és a Projekt fizikai befejezéséig tartó határozott időtartamra jön létre. A határozott időtartalom lejártával (a Projekt fizikai befejezésével) a megállapodás minden külön intézkedés nélkül megszűnik. 
7.3. Felek megállapodnak, hogy a Megállapodás módosítása kizárólag írásban lehetséges. Kivételt képez ez alól a kapcsolattartó személyében bekövetkező változás, amely esetben Felek a Megállapodás 6.2. pontja szerint kötelesek eljárni.
7.4. A Megállapodás kizárólag közös megegyezéssel a Felek által meghatározott időpontban vagy rendkívüli felmondással (pl. súlyos szerződésszegés esetén) szüntethető meg. 
8. Záró rendelkezések
8.1. A Felek képviseletében aláíró személyek kijelentik, hogy a Felek között feltüntetettek szerint jogosultak képviseletre, továbbá ennek alapján a jelen megállapodás megkötésére és aláírására. A képviselő személyében történő változást a Felek kötelesek egymás felé jelezni, azonban ez nem vonja magával jelen Megállapodás kötelező módosítását.
8.2. Felek képviselői kijelentik és jelen Megállapodás alírásával egyben nyilatkoznak, hogy az általuk képviselt szervezet a nemzeti vagyonról szóló 2011. évi CXCVI. törvény 3. § (1) bekezdés 1. pontjának a) alpontja szerinti átlátható szervezetnek minősül.
8.3. Jelen Megállapodásban nem érintett és jogszabályban nem szabályozott, az együttműködési megállapodás teljesítése során esetlegesen felmerülő kérdéseket, valamint jelen Megállapodásból eredő esetleges jogvitákat a Felek elsősorban tárgyalásos úton rendezik. Amennyiben ez nem jár eredménnyel, a jogviták esetére Felek az SZGYF székhelye szerint illetékes bíróság kizárólagos illetékességét kötik ki.
8.4 A Felek megállapodnak abban, hogy a jelen Megállapodás bármely pontjának érvénytelensége nem hat ki a Megállapodás egészére, az nem érinti a Megállapodás egyéb rendelkezéseinek érvényességét, kivéve, ha a Felek az érintett rendelkezések nélkül a Megállapodást nem kötötték volna meg. A Felek jóhiszeműen együttműködnek annak érdekében, hogy az ilyen rendelkezést mindkét fél számára elfogadható, érvényes rendelkezéssel helyettesítsék.
8.5. A jelen Megállapodásban nem vagy nem kellő részletezettséggel szabályozott kérdések tekintetében a Felhívás, a Támogatási szerződés, a projektdokumentumok, valamint a projektvégrehajtás és jelen megállapodás végrehajtása szempontjából releváns jogszabályok előírásait tekintik irányadónak.
8.6. A Megállapodás 4 (négy) eredeti példányban készült, melyből 3 (három) példány az SZGYF-et, 1 (egy) példány a Partnerszervezetet illeti.
A Felek jelen Megállapodást – az alulírott helyen és időben – elolvasás és közös értelmezés után mint akaratukkal mindenben egyezőt jóváhagyólag írták alá.

Mellékletek: 
1. számú melléklet: Partnerszervezet által vállalt feladatok
2. számú melléklet: Antikorrupciós nyilatkozat
3. számú melléklet: Módszertan


Budapest, 2026. ……………………


	………………………………………………………………..
	………………………………………………………………..

	dr. Jeviczki Melinda Klára 
mb. főigazgató
Szociális és Gyermekvédelmi Főigazgatóság
SZGYF 
	név
titulus
…………………………………………………………
Partnerszervezet

	
az SZGYF részéről:
	


	Pénzügyileg ellenjegyzem:
Budapest, 2026. ……………………

………………………………………………….
Pap Krisztina
főosztályvezető
	

	
	

	Jogilag jóváhagyom:
Budapest, 2026. ……………………

………………………………………………….
Csulyákné dr. Deák Henrietta
főosztályvezető
	

	
	

	Szakmailag jóváhagyom:
Budapest, 2026. ……………………

………………………………………………….
Cseppentő László
osztályvezető

